  Майя Бывальцева 18-тӥ коньывуонэ Удмуртиын 11 градусозь шуныт луоз. Со сярысь ивортэ Россиысь МЧС_лэн элькунъя Валтӥсь управлениезлэн пресс-службаез. Удысэт ивортэмъя, вирнуналэ элькунын пилемо улоз, сайкиськылоз. Уйпал но шор ёросъёсын кӧня ке зороз. Тӧл лымшор но шундыпуксён вискысь секундскын 7–12 метре пельтоз. Нуназе +6…+11 градус луоз. Омыр зӥбет луло узвесь юбоя 738 миллиметр, омырлэн мускытлыкез 79 процент. Ватсалом, куазез эскерисьёслэн , та арня пумозь Удмуртиын нырысетӥ лымы усьыны быгатоз. Тегъёс: МЧС Удмуртия куазь  